OpenLLM-France/wikimedia huggingface dataset:
# Pautred iouank

| ◄ Lagouter | Pautred iouank | Boteu koed ► |
| 1 Pautred iouank a Vreih-Izel, mar karet me cheleu, Me sonnou d’ho a voeh ihuel, Bro karet ho tadeu ! 2 Saùet, chetu achiù en noz Duhont en hiaul e splann Labour e zou doh hou kortoz Er parkeu hag er lann. 3 En doar digor, én doar santel Streùet a zornadeu Er gràn e huès er graniel Goarnet eit en erùeu. 4 Pautred, en doar troeit a neué Taulet get plijadur Taulet, er gran e zei un dé De vout hou magadur. 5 Er gran hadet e saù, pautred ! Chetu glas er parkeu ! Er chistr eué ne vankou ket Chetu er gué é bleu ! 6 Pautred iouank a Vreih izel Mar karet me cheleu Me larou d’oh a voeh ihuel Karet bro hou tadeu. 7 Karet hou bro a groeit el dé chomet ar er mezeu Hui viùou got sekour Doué guel aveit ér hérieu. | 1 Paotred yaouank a Vreiz-Izel, mar kirit va selaou, Me gano d’eoc’h a vouez uhel, Bro garet ho tadou ! 2 Savit, setu echu an noz, Du-hont an heol a splann ; Labour a zo ouz ho kortoz, Er parkou hag el lann. 3 Er méziou doun, er parkeier, Strewit holl a-zevri, Ar greun mat ho peus er zolier Miret vid an irvi. 4 War an douar aret ha leiz Taolit gant plijadur, Taolit ar greun a vo eun deiz ho kwella magadur ! 5 Ar greun hadet a zav, paotred, Setu glas ar parkou, Ar chistr ivez ne vanko ket Er gwez eman ’r bleuniou ! 6 Paotred yaouank a Vreiz-Izel, Mar karit va selaou, Me ’laro d’eoc’h a vouez uhel Karet bro ho tadou. 7 Karit ho Preiz ha grit ’veldo chomit war ar meziou, Harpet gant Doue c’houi vevo Gwell eget er c’hêriou. |
J. Le Bayon.
# Pater noster debidoré

Oberennoù damheñvel pe handelvoù all zo ivez, gwelout Pater Noster.
| ◄ Ar logodenn er bod | Pater noster debidoré | An ter c’hadic ► |
Pater noster debidoré, Marw ê kiès ar Baloré, Kement kiès ’zo ’r parlamant ’Zo bet hol en interramant, Nemet kiès Iann ar Gô, Honnes n’ê ket bet wardro, Ha kiès ar Chevalier, A deus torret he gouzouc, O lampad dreist eur scalier.
# Pe gleuas Mari guet en Æl

| ◄ Er Vam santel é glahar | Pe gleuas Mari guet en Æl | Gùir serviterion de Vari ► |
* Pe gleuas Mari guet en Æl
* É conceuzé Salvér er bed
* Dré vertu er Sperèd-Santel,
* Hi e gassas d’Elisabeth,
* Bean er guevel,
* Hag hi salud én ul larèt :
* Magnificat anima mea Dominum,
* Et exultavit spiritus meus.
* Suéhet d’ur mystér quer santel,
* Ha d’en inour a vout choéget
* A berh Doué en Tad éternel,
* Eit bout mam d’é Vab beniguet :
* O rang ihuél !
* Me sperèd zou ol ravisset,
* In Deo salutari meo.
* Quia respexit humilitatem ancilæ suæ.
* Me mès bet hum sellet attàu
* Avel matéh en Eutru Doué ;
* Hemb quin merit me en hanàu,
* Ean e sel doh m’humilité.
* O choége em sàu
* D’en inour a vout Mam de Zoué.
* Ecce enim ex hoc beatam me dicent omnes generationes.
* Quia fecit mihi magna qui potens est
* Doué ol-buissant, hag ean e hel
* Gobér nitra gùel ém andret ;
* Rac dré hræç er Sperèd-Santel
* É vein Gùérhiès ha Mam perpet.
* Gloër éternel
* Ha mil trugairé d’é vrastèd !
* Et sanctum nomen ejus.
* Et misericordia ejus a progenie in progenies.
* Doué en Tad guet truhé e sel
* Doh stad er péhour maléurus,
* Hag eit salvein tud criminel
* E ra é Vab carantéus ;
* Hàg ean e hel
* Rein nitra gùel aveit Jesus ?
* Timentibus eum.
* Fecit potentiam in briachio suo,
* Er ré e vihue én é zougeanç
* Ne hel jamæs ou ancoéhat ;
* Mæs ean e zisplég é vangeanç
* Ar er ré superb hag ingrat ;
* Guet abundanç
* Ean e ra græceu d’er ré vat.
* Dispersit superbos mente cordis sui.
* Deposuit potentes de sede.
* É joéieu en nean, Lucifér
* Hag é gansortèd revoltet,
* E santas pouis rust é golér,
* Guet brassoni é oent dallet ;
* A greis er gloër
* Én abym é mant bet taulet.
* Et exaltavit humiles.
* Esurientes implevit bonis,
* Èl d’hai ni e oé miserabl,
* A bep mad santel dibourvé,
* Couéhet ag er rang inourabl
* A vout hériterion de Zoué :
* Dorn secourabl,
* Hun Tad hur zen a beuranté.
* Et divites dimisit inanes.
* Suscepit Israël puerum suum :
* Receuamb un Doué dambonér
* Goudé m’hun nes quehet souffret
* Idan er bouis a hur misér,
* Guet en anemis burtellet :
* Er Roué a hloër,
* E zégas d’emb er peah ér bed ;
* Recordatus misericordiæ suæ.
* Sicut locutus est ad patres nostros
* Eid accomplissein er promes
* En doé groeit d’hun tadeu quetan,
* De dennein er bed ag er gloès
* É quemér ur horv hag inean.
* Eit rein hemb ces
* Græceu pinhuiq de bep-unan,
* Abraham et semini ejus in secula.
* Gloria Patri, et Filio,
* Laquamb dalhabl én hur mimoér
* É ra d’emb er hræceu brassan,
* Ha mar da d’emb doug er victoër
* Ar anemised hun inean,
* Rantamb ol gloër
* D’en Tad, d’er Mab, d’er Sperèd-glan,
* Et Spiritui sancto.
* Sicut erat in principio et nunc et semper
* Jesus mab Doué, Doué éternel ;
* Querclous èl en Tad a viscoah,
* Querclous èl er Sperèd-Santel.
* Eid hur sehuel
* Bet eurustèd é ranteleah,
* Et in secula seculorum. Amen.
* R. Pourchasse.
# Pebezh keloù

    Ur bajenn disheñvelout eo homañ, da lavarout eo ur roll testennoù hag a zo damheñvel o anv. Bremañ e c'hallit dibab ennañ an destenn emaoc'h o klask.
* Chanson neve composet gant ar C’hloarec, evit disqeuz ar vantr-calon en eus santet eus a zemezi e Vestrez. Embannet gant A. Ledan
* Pébez kélou e-barzh Trente mélodies populaires de Basse-Bretagne gant Louis-Albert Bourgault-Ducoudray(1885)
* Pebeuz kelou e-barzh Trente mélodies populaires de Basse-Bretagne gant Louis-Albert Bourgault-Ducoudray (1931). Testenn adwelet gant Emile Cueff
# Buhez ar Sent/1912/Imprimatur

| ◄ Titl 2 | Imprimatur | Lizer  ► |
       Nihil Obstat :
                Die 28 Aprilis 1912.
                                     Cardinal, Censor.
                                           J.-M. PILVEN, Censor.
       IMPRIMATUR
    Corisopiti, die 1 Maii 1912.
       A.COGNEAU, Vic. Gén.
# Buhez ar Sent/1912/Itron-Varia-Drugare

| ◄ Lin | Itron-Varia-Drugare | Kleophas  ► |
En amzer gwechall, an darn vrasan hag an darn wellan eus ar Spagn a oa dindan galloud ar Vorianed, hag eun niver bras a gristenien, sklavourien dindane, a oa en danjer da nac’h o fe ha da goll o baradoz.
Rouanez an nenv hag an douar, o welet kemend-all a reuziou o skei he bugale, a deurvezas diskouez he zrugare en o c’henver. En noz gouel Per-en-ereou, en em ziskouezas da Ber Nolask, den a beadra hag a zantelez, hag e lavaras d’ezan e vijent laouen bras, he Mab ha hi, ouz e welet o sevel eun Urz menec’h a vije o labour pemdeziek diframman ar gristenien eus adre daouarn an Turked. En nozvez-ze c’hoaz, ar Werc’hez vinniget a ziskennas ive da gât Raymond Pennafort ha Jemz I, roue Aragon, hag a lavaras d’eze rei gwellan ma c’halljent an dorn da Ber Nolask da gas endro al labour vras he devoa fiziet ennan.
An de war-lerc’h, Per, Raymond ha Jemz a ’n em glevas o zri. Hanvan a rejont an Urz neve Urz Itron-Varia-Drugare evit dasprenan ar sklavourien. D’an 10 a viz eost 1218, e oa en e zav. Evit mont ennan, ouspen an tri le ordinal a zentidigez, a baourente hag a c’hlanded, e renked toui chom er prizon evit ar sklavourien, pa ne vije ket a arc’hant awalc’h da baean o frankiz. Ar roue Jemz a roas d’an dasprenerien ôtre da zougen skoued e armou war o skapular, hag ar pab Gregor IX a gavas mat ive gwelet sevel eun Urz neve a dlee diskouez kement a garante en kenver an nesan.
Gant bennoz Doue ha skoazel ar Werc’hez, Urz Per Nolask a oe kaset dre ar bed holl. E venec’h, brudet dre o c’harante hag o zantelez, a implie o holl amzer o tastum aluzennou e-touez ar gristenien evit dasprenan o nesan, hag a chome o-unan er prizon pa n’hallent ket, ahendall, delivran o breudeur kristen.
Evit trugarekât Doue hag ar Werc’hez eus ar madoberou diniver o devoa skuilhet war ar gristenien, dre an Urz neve-ze, ar pab Innosant XII (1691-1700), a c’hourc’hemennas ober dre an Iliz a-bez, d’ar 24 a viz gwengolo, gouel Itron-Varia-Drugare.
Torret chaden ar bec’herien. D’ar re zo dall roët sklerijen ; Pellaet diouzomp pep droug dalc’h-mat, Ha goulennet d’imp pep seurt mad
Diskouezet ez oc’h eur vamm vad En kenver an dud emzivad, Grêt m’hon selaouo an hini Hoc’h eus ganet evidomp-ni.
# Santez Henori (Duhamel)

Oberennoù damheñvel pe handelvoù all zo ivez, gwelout Santez Henori.
| ◄ An Ter Vari | Santez Henori | Santez Marc’harit ► |
* Selaouet holl hag e klewfet
* Eur werz a zo nevez savet ;
* Eur werz a zo nevez savet,
* Da Zantez Henori e gret.
TRADUCTION. — Ecoutez tous, et vous entendrez — Une gwerz qui est nouvellement composée (bis) ; — A Sainte Henori elle est faite.
Chanté par Menguy et Léon, Carhaix
# Santez Trifina

* Discours de Gaston Paris
* Lettre d’Anatole Le Braz
* Lettre de Charles Le Goffic
* Lizher gant Frañsez Vallée
* Lettre de John Hayde
* Eur ger raog gant Frañsez Jaffrennou
* Aktourien
* Akt kenta
* Eil Akt
* Trede Akt
* Pevare Akt
* Pemped Akt
# Santez Henori

    Ur bajenn disheñvelout eo homañ, da lavarout eo ur roll testennoù hag a zo damheñvel o anv. Bremañ e c'hallit dibab ennañ an destenn emaoc'h o klask.
* Santes Henori, gant Fañch an Uhel ;
* Santez Henori, gant Maurice Duhamel
# Santez Marc’harid

    Ur bajenn disheñvelout eo homañ, da lavarout eo ur roll testennoù hag a zo damheñvel o anv. Bremañ e c'hallit dibab ennañ an destenn emaoc'h o klask.
* Santes Marc’harit, gant Fañch an Uhel ;
* Santez Marc’harit, gant Maurice Duhamel
# Santez Marc’harit

Oberennoù damheñvel pe handelvoù all zo ivez, gwelout Santez Marc’harid.
| ◄ Santez Henori | Santez Marc’harit | Ar marc’heger hag ar Verjeren ► |
* M’ho suppli, kristenien, da brestan ho silanz,
* Da zelaou eur c’hantig a zo a gonsekanz.
TRADUCTION. — Je vous supplie, chrétiens, de me prêter votre silence. — Pour écouter un cantique qui est de conséquence.
Idem.
# Santez Thekla

| ◄ Logodennik | Santez Thekla | Santès Trifine ► |
* Enn ker Ikon er vro ar Silisia,
* E oa goechall eur plac’h fur hanvet Thekla ;
* Da reng ar zent breman zavet enn envo,
* Dre ar bed holl an Iliz ra he goelio
# Santez Mari, Mamm Doue

Oberennoù damheñvel pe handelvoù all zo ivez, gwelout Zantes Mari, Mam Doue.
| ◄ Gwerc’hez diwar ho tron | Santez Mari, Mamm Doue | O ma ene, kanomp bemdez ► |
* Santez Mari Mamm Doue e pep amzer gwerc’hez
* Jezuz a zo ma Roue ha c’houi ma Rouanez
* Jezuz a vo ma barner bezit ma Fatronez
* Hag evidon dirazan bezit difennourez.
* E-touez ho servijerien, d’am c’hemer me ho ped,
* Meurbet eo dous ho serviji, c’houero servij ar bed :
* Netra dre holl an douar, a bep tu pa sellan,
* Netra ken karantezus eveld’oc’h ne welan.
* O Gwerc’hez, me lavar d’eoc’h, na rin, na lavarin
* Netra enep hoc’h enor e-keit ha ma vevin :
* En-dro d’in, den ne lezin, mar gallan d’ho poania,
* D’ ho poania, Mamm ma Jezuz, ar Vamm an denera.
* Hed ma buhez em labour sonjit ennoun bepred,
* Dreist pep tra, war ma maro, deut d'am sikour, m’ho ped.
* En ho taouarn d’am Barner mar dougit ma ene,
* Sur ec’h in d’ar Baradoz d’ho meuli hep dale.
* Evit gwelloc’h enori ano ma Rouanez,
* Ha beza bugel gwirion ar Vamm a vadelez,
* Me a glasko rei skoazell d’an dud kaez ankeniet,
* Breudeur omp holl, bet prenet gant he Mab binniget.
# Sketla Segobrani vol3/Rann 35

| ◄ Emgann-tud Tarvenna | Maro Medua ; dieubidigez ar ouestlidi | Dasorc’hidigez ar bugel Donnotarvos ► |
An digalon hag ar spont a grogas e tud Roudon pa weljont, ouz skleur an taniou, an dachenn en-dro d’an ti golôet gant korfou maro berniet o brezelourien. Anaout sklaer a rejont e vijent lazet holl-gwitibunan gand an daou deuz-goulou boemus a glevent o kana o chan-brezel e-kreiz an ti e flammou. Ma vennas Medua dizarbenn distrujidigez he foblad dre vont d'an emgann evito ha mervel en o lec'h. Aner e voe d’ar baotred yaouank, d’ar vrezelourien, d’ar bengadourien, d’ar gozidi ha da guzulierien ar bobl klask he distrei a-ziwar he menoz. Gwiska he dilhad-emgann a eure, kregi en hec’h armou, kimiadi diouz he zud hag en em strinka war-du an ti. Betek-hen, dre he nerz, hec’h ampartiz-vrezel, he hud, n’he doa anavezet nemed an trec’h. An dro-man, avat, n’edo a-wel nemed a zrouziwez hag a varo. Esus eo a zeuas war arbenn d'ezi, hag ouz e welout, ez eas ar rouanez ruz-tan-regez. Strafilhet edo gand an droug a oa enni, rak eus an daou gadour hennez eo ma ’z oa bet an dougeta d’ezan. Ha hi sailha gantan evel eur vleizez ! Esus, avat, a dorras d’ezi hec’h armou, he skôas d’an douar hag a dreantas he c’horf seiz gwech treuz-didreuz gand e gleze. Neuze trouc’het outi he fenn e stlapas anezan e-mesk ar vrezelourien ha kêriz oc’h arvesti, en eur lavarout : « Tudou, setu aman penn ho muia-karet ! » Hag ar vrezelourien ha kêriz ha tec’hout mar gouient, oc’h en em skigna a bep tu.
Ha mont Esus d’ar c’harc’har-maen m’oa bac’het ar ouestlidi. Troad houarn e vouc’hal a stokas ouz an nor anezan ha kerkent e strakas an nor a dammou. An holl ouestlidi a oa dalc’het eno a zeuas er-maez, en o fenn Maponos, mab Matrona, ha mont pep-hini daved e vro hag e bobl. Hogen, kent kimiadi, e lavarjont da Esus ha da Gernunnos penaos ez oa marvet Kantamos dre stign rouanez ar C’hornog goude da houman genel d’ezan eur verc’h, Alaba.
# Sketla Segobrani vol3/Rann 30

| ◄ Darvoudou gand Alaba en Albio. Alaba hag an taro Donnos | Lazidigez Darios | Diskleriadur a garantez gant Medua ► |
Eno, eta, er foz-c’hrenn, eo e kouske pe e c’hoarie Alaba endra ma veze deiz. En noz e teue el logell, e tasorc’he an tan, ec’h enaoue ar flamm, hag ez ae er-maez er c’hoad da vale hag analat aer vat. Ha, kel lïes tro na veze ket dalc’het Esus gand e wazoniez d’ar rouanez, e teue daved ar plac’h yaouank da guzulikat. Ha gwechou Kernunnos, gwechou-all Maponos, mab Matrona, a rae ged e beven ar c’hoad, evit herzel ouz den da goueza war dreuz en emweladenn an daou garedig. Hogen eun nozvez m’edo Maponos, e kuz e kreiz morgoad diwar skodou gwez kistin ha skao-gwrac’h, oc’h evezia ar gompezenn, e padas kement an emwel etre Esus hag Alaba ma voe trec’het an doue yaouank gand ar c’hoant-kousked ha ma vanas moredet. Hag o tont ebiou neuze penn paotred-saout Medua, e ano Darios, war e zistro eus ar peurvanou da gêr. Alaba n’oa ket aes he c’huzat en noz. Rak evel tan en amc’houlou e lugerne rodelladou aour he bleo, evel diou sterenn c’hlas he daoulagad, evel erc'h nevez war c’horre an douar el loar-gann gwennder he c’hroc’hen. Ar paotr-saout bras, o vont ebiou d’ar bod-koad heb beza re bell, a verzas a-dre an deliou hag ar c’helfou-gwez an tan o strinka eus pennad-bleo ar plac’h yaouank, goulou he daoulagad, gwennder he c’hroc’hen. Denesaat a eure ha setu aman petra a welas : Esus hag Alaba o kerzout skoaz-ouz-skoaz dre ar c’hoad ; Esus e vrec’h en-dro da zargreiz Alaba, Alaba he brec’h en-dro da gerc’hen Esus ; Alaba o komz, he mouez fraez nemet ma talc’he warnezi, Esus oc’h eilgeria, an eil hag egile aet dic’houzvez eus ar bed en-dro d’ezo.
Ha mont ar paotr-saout en e raog. Esus o soubla a c’horreas eur maen hag hen taolas er brouskoad ma kouske Maponos. Heman a zigoras e zaoulagad. Ouz skleur al loar e welas ar paotr-saout o pellaat a gammedou bras a-dreuz parkeier etrezeg ar c’hrenvlec’h. Hag hen mont raktal en eur bleiz daou-vloaz ha daoulammat, didrouz, war ar roudou anezan. Sevel en e soun a eure a-drenv e gein, kregi e ziou garvan en e gilpenn ha her brevi etre e zent. En em astenn neuze e-tal ar c’horf maro d’e zibri. Ha ne ehanas ganti ken n’en dije straket ha debret an diweza askourn. Neuze en em rôas da lipat gand e deod ar geot hag an douar ken na vije aet gantan pep beradig a wad, pep roudenn a lazerez.
* ↑ Darios a zo aet da Daire, Dare en iwerzoneg, D’Arbois, Epopée celtique, p. 506 ; Civilisation des Celtes, p. 28 ; Rev. Celt. 1907, p. 150, n. 1. Kenveria an iwerzoneg dair « ar ruta » = hen-geltieg *dari. Dar, gand a berr, a gijer outan er ger krenn-vrezonek dirigaez, gouez d’an Ao. Loth, Rev. celt. 1924, p. 55 (pennad-skrid diwar-benn les Graffites gaulois de la Gaufresenque). Contra, Ernault, Gloss. m. br. pp. 175-6.
* ↑ Brehm, les Mammifères, troïdigez c’hallek gant Gerbe, I, p. 488.
# Sonjomp, O kristenien (Ar varn Genta)

Oberennoù damheñvel pe handelvoù all zo ivez, gwelout Zonjomp, o kristenien (Ar varn gentan).
| ◄ Selaouit, ma Jezuz (Ar Maro) | Sonjomp, O kristenien (Ar varn Genta) | Barnet e vo kement den (Ar varn Diweza) ► |
* Sonjomp, o kristenien, Ya, sonjomp, e gwirione(z),
* Deut ar maro, raktal e vimp barnet gant Doue.
* Diskan.
* Gwerc’hez Vari, ma Mamm leun a druez,
* Grit d’in douja ar varn e-pad ma ’z oun e buhez.
* Ne vo ket c’hoaz serret d’hon c’horf paour e zaoulagad,
* Ma klevimp ar Barner o c’hourc’henenn d’imp tostaat.
* Ha neuze hon ene strafuilhet-holl gant ar spont,
* Hep gallout ’n em guzat a dleo renta e gont
* Pa zigoro al levr a skrivomp ennan bemdez
* Kement tra mat ha fall a reomp, pebez enkrez !
* Raktal ’kreiz hon ene ; e lennimp hon pec’hejou,
* Nemet ar re gwalc’het gant pinijenn ha daerou.
* Pegen hir al listenn evit an dud na glaskont
* Nemet o flijadur er bed-man ’pad ma vevont.
* Na sant, nag ael eno ne zeredo d’hon difenn ;
* Bouzar e vo an Nenv, didalvoudus ar bedenn.
* Met an den fur ’welo, dirak e Varner ledet,
* An tenzoriou gantan en amzer an eost medet.
* Fur setans a glevimp, a vuhez pe a varo ;
* Hag hon stad goude se da virviken a bado.
* Pep hini ac’hanomp kerkent ’yelo d’e dachenn,
* Gant aelez pe ziaoulou a zeuo d’e ziarbenn.
* Kalz war hent an Nenvou ’vo ret d’ezo dalea,
* D’ober er Purgator ar binijenn galeta.
* Heuliomp hent ar furnez, sed aze ar pep gwella ;
* He mouez d’imp a lavar : « karit Doue, ho nesa. »
* Skarzit diouz hoc’h ene, dre gofes, o den santel,
* Holl gailhar ar pec’hed, ha grit d’ho techou brezel.
* Tremenit pep devez, evel ma rankfe beza.
* Ar fin eus ho peaj, hag ho tevez diweza.
* N’eus forz pegoulz a zeuy Doue neuze d’ho kervel,
* Abred pe ziwezat, e viot prest da vervel.
# Sonjomp d’ar genta dizenez

Oberennoù damheñvel pe handelvoù all zo ivez, gwelout Zonjomp d’ar gentan dizenes.
| ◄ Ni ho salud, Rouanez an Aelez | Sonjomp d’ar genta dizenez | Ar c’henta mister truezus ► |
* Sonjomp d’ar genta dizenez
* Er joa he devoa ar Werc’hez
* Pa voe gant an ael saludet
* Evel Mamm da Salver ar bed.
* Diskan
* Ave, ave, ave Maria ;
* Ave, ave, ave Maria.
* En eil mister setu Mari
* O kuitaat he bro hag he zi,
* Evit gwelout Elizabed,
* A zouge Sant Yann binniget.
* En trede mister, hon Salver
* ’zo ganet en eur c’hraou dister,
* Hag a lavar d’imp distaga(n)
* Hon c’halon diouz traou ar bed-man.
* Er pevare mister, joaus
* Ar Werc’hez hag he mab Jezuz
* ’n em ginnig en templ evidomp :
* Ganto da Zoue ’n em ouestlomp.
* Er pempet mister, ar Werc’hez
* A gavas goude tri devez
* He mab e-touez an doktored,
* Leun a furnez hag a spered.
# Sonnen Helen

Oberennoù damheñvel pe handelvoù all zo ivez, gwelout Mar fal d’oh hui men diméein.
| ◄ Klemmeu er barh koh é verùel | Soñnen Helen | Men dous ► |
* Er verh :
* 1. Mar fal d'oh hui men diméein,
* Ur boulanjér ’gonzet ket d’ein.
* Er vam :
* Perak enta, Hélen,
* Perak enta, me merh,
* Perak enta ?
* Er verh :
* 2. Ur boulanjér e foet é doéz,
* Me foetehé mé just ken és !
* Er vam :
* Guir e laret, Hélen,
* Guir e laret, me merh,
* Guir e laret !
* 3. Mar fal d’oh hui men diméein,
* Ag ur bosér ’gonzet ket d’ein ;
* (Er vam : Perak enta…)
* 4. Ur bosér zou kri a galon ;
* P’em hemérehé léh ur lon ?
* (Er vam : Guir e laret)
* 5. Mar fal d’oh hui men diméein,
* Un tavarnour ’gonzet ket d’ein ;
* 6. Un tavarnour, get é ivaj,
* Me lakehé ré de filaj.
* 7. Mar fal d’oh hui men diméein,
* Ur menuzér ’gonzet ket d’ein ;
* 8. Er menuzér get é venuiér,
* E gas safar é peb amzér.
* 9. Mar fal d’oh hui men diméein,
* Ur masonér ’gonzet ket d’ein ;
* 10. Ur masonér a gér de gér,
* Vé ’foetein pri doh er Vangoér.
* 11. Mar fal d’oh hui men diméein,
* Ag ur halùé ’gonzet ket d’ein ;
* 12. Get é vohal vras, er halùé
* Pen d’er ben és me feutehé.
* 13. Mar fal d’oh hui men diméein,
* Ur labourér ’gonzet ket d'ein ;
* 14. Perpet ér park get labourer,
* Aveit ur voéz poénius micher !
* 15. Mar fal d’oh hui men diméein,
* Ur hantonér ’gonzet ket d’ein ;
* 16. Ur hantonér ar en henteu
* A boén ma houni é dam kreu !
* 17. Mar fal d’oh hui men diméein,
* Ur hemenér ’gonzet ket d’ein ;
* 18. Ur hemenér e zou lorbour,
* Ha nen dé ket den a inour.
* 19. Mar fal d’oh hui men diméein,
* Ag un toér ’gonzet ket d’ein ;
* 20. En toér ar en toenneu,
* E riskl a dorein é vanpreu.
* 21. Mar fal d’oh hui men diméein,
* A bautr ur go ’gonzet ket d’ein ;
* 22. Mab er go du doh e vegin
* E zou ken donjerus a vin !
* 23. Mar fal d’oh hui men diméein,
* Ur melinér ’gonzet ket d’ein ;
* 24. Er melinér, a di de di,
* É voéz ne hra nameit dikri !
* 25. Mar fal d’oh hui men diméein,
* Ur guiadér ’gonzet ket d’ein ;
* 26. Ur guiadér, é peb amzér,
* E zou laer bras ha geuiatér.
* 27. Mar fal d’oh hui men diméein,
* Ag ur héré ’gonzet ket d’ein ;
* 28. Kement kéré e hanaùet
* Pen d’er ben e zou maheignet !
* 29. Mar fal d’oh hui men diméein,
* A vab er markiz konzet d’ein !
* 30. Mab er markiz en des argant,
* Bout moéz dehon me zou koutant…
* ↑ Sel gueh er memes tra.
* ↑ Sel gueh er memes tra.
# Souben ar yar

Oberennoù damheñvel pe handelvoù all zo ivez, gwelout Soubenn ar iar.
| ◄ An intanv koz | Souben ar yar | Kog Louiz Padel ► |
* Souben ar yar nan e ket fall,
* Talarititan, talaritita la la la ra la le !
* Souben ar yar nan e ket fall,
* Pa ve enni eun tam kig-sal !
TRADUCTION. — La soupe à la poule n’est pas mauvaise, — Talarititan, etc. — La soupe à la poule n’est pas mauvaise — Quand elle contient un peu de lard.
Chanté par Maryvonne le Flem, Port-Blanc.
# Soubenn al laez

Oberennoù damheñvel pe handelvoù all zo ivez, gwelout Soubenn al laezh.
| ◄ Karantez da genta | Soubenn al laez | An durzunell ► |
Ar zon-man a veze kanet gwechall, gand ar yaouankiz, da bardaez deiz an eured, endra ma sone ar biniou en ti. Bourgault-Ducoudray en deus he renket en e levr « Mélodies populaires de Basse-Bretagne ».
* Sonit-hu, sonerien, sonit munut ha ge,
* Ema ’r zoubenn al laez, o vont war an trebe.
* 2
* Sonit-hu, sonerien, sonit munut ha stank
* Ema ’r zoubenn al laez, o vonet war ar bank.
* 3
* Sonit-hu, sonerien, sonit munut ha ge
* Ema ’r zoubenn al laez o vont ’barz ar gwele
* 4
* Kenta tamm anezi, kenta tamm anezi
* Kenta tamm anezi, ’zo d’ar Werc’hez Vari.
* 5
* An eil tamm anezi, an eil tamm anezi,
* An eil tamm anezi, ’zo d’ho pried ha c’houi.
* 6
* ’N trede anezi ’zo d’ho tad ha d’ho mamm
* Oc’h bet maget ganto ’n amzer ma oac’h yaouank.
* 7
* P’vare tamm anezi ’zo d’ho preur ha d’ho c’hoar
* Ha da gement-hini a zo d’eoc’h hizio kar.
* 8
* ’R pempet tamm anezi a zo d’ar vignoned
* Hoc’h eus darempredet betek deiz hoc’h eured.